Turkiya ayollar milliy futbol terma jamoasi. Turkiya ayollar milliy futbol terma jamoasi xalqaro ayollar futbolida Turkiya sharafini himoya qiladi. Turkiya ayollar milliy futbol terma jamoasi 1995-yilda tashkil etilgan boʻlib, UEFA ayollar chempionati va FIFA ayollar oʻrtasidagi Jahon chempionatining saralash bosqichlarida ishtirok etib kelmoqda. Tarixi. Turkiya ayollar milliy futbol terma jamoasining birinchi qayd etilgan xalqaro oʻyini 1995-yil 8-sentabrda Turkiyaning Istanbul shahridagi Zeytinburnu stadionida Ruminiya terma jamoasiga qarshi oʻtkazilgan oʻrtoqlik oʻyini boʻlib, ushbu uchrashuv Turkiya ayollar milliy futbol terma jamoasining 0:8 hisobidagi magʻlubiyati bilan yakunlangan. Turkiya ayollar milliy futbol terma jamoasi UEFA Ayollar oʻrtasidagi Yevro-1997 saralash bosqichida ishtirok etgan.1995-yil 4-oktyabrda Vengriya milliy ayollar terma jamoasiga qarshi safar oʻyinida oʻzining xalqar turnirlardagi ilk debyut oʻyinini qilgan va 0:6 hisobida magʻlub boʻlgan. Turkiya ayollar milliy futbol terma jamoasi 1997-yil 25-sentabrda 1999-yilgi FIFA ayollar oʻrtasidagi jahon chempionati saralash bosqichida Gruziya terma jamosiga qarshi oʻyinda birinchi marta (oʻn bir magʻlubiyatdan soʻng) gʻalaba qozongan. Turkiya ayollar milliy futbol terma jamoasining eng katta hisobdagi magʻlubiyati 1999-yil 14-fevralda Germaniya terma jamoasiga qarshi oʻrtoqlik oʻyinida boʻlgan, oʻshanda jamoa 1-12 hisobida magʻlub boʻlgan Turkiya ayollar milliy futbol terma jamoasi eng yirik gʻalabasi 2006-yilning 23-noyabrida boʻlib oʻtgan UEFA ayollar oʻrtasidagi Yevro-2009 saralash oʻyinida Gruziya terma jamoasiga qarshi oʻyinda boʻlgan va jamoa 9:0 hisobida gʻalaba qozongan 2003, 2004 va 2005-yillarda Turkiya ayollar terma jamoasi tuzilmagan. Chunki bu davrda Turkiyada ayollar futboli toʻxtatilgan edi. Turkiya ayollar milliy futbol terma jamoasi 2023-yilgi FIFA ayollar oʻrtasidagi Jahon chempionati saralash bosqichida oʻzining eng yaxshi oʻyinini koʻrsatdi. Chunki Turkiya ayollar milliy futbol terma jamoasi Portugaliya ayollar milliy terma jamoasi bilan durang va uchta gʻalabaga erishdi. Jamoa tasviri. Jamoaning laqabi. Turkiya ayollar milliy futbol terma jamoasi „"Hilol Yulduzlar“" (Ay-Yıldızlılar)" laqabi bilan tanilgan. Jamoaning uy stadioni. Turkiya ayollar milliy futbol terma jamoasi oʻz uy uchrashuvlarini Turkiya futbol federatsiyasining (TFF) barcha Turkiya milliy futbol terma jamoalarining oʻyinlari va mashgʻulotlari uchun moʻljallangan TFF Riva Facility stadionidada oʻtkazadi. Stadion Turkiyaning Istanbul viloyatining Beykoz tumanidagi Riva shahrida joylashgan. Jamaoning hamma vaqtlar boʻyicha natijalari. Manbalar: Rasmiy Turkiya natijalari — TFF.org, Turkiya natijalari va taqvimi — Soccerway.com va Worldfootball.net saytlari FIFA Jahon reytingi. "2021-yil 13-iyul holatiga koʻra":